ร้านโจ๊กสามย่าน ผมว่าคนส่วนใหญ่น่าจะได้เคยลองทานหรืออย่างน้อยคงเคยได้ยินชื่อร้านนี้ค่อนข้างคุ้นหูกันมานานแล้ว เพราะเป็นร้านค่อนข้างเก่าแก่ ร้่านนี้ผมไม่แน่ใจว่าย้ายมาจากร้านโจ๊กสามย่านเก่าหรือป่าวนะครับ 
   ที่ตั้งของร้านจะอยู่ในตลาดสามย่านเก่า ถ้าเข้ามาทางฝั่งนิติจุฬา ให้เข้ามาทางท่ีจอดรถอันท่ี2 ตรงเข้ามาเรื่อยๆ ถ้าเจอร้านท่ีมีคิวยาวๆ นั่นแหละครับ คุณได้มาถูกท่ีถูกทางแล้ว ถ้าจะซื้อกลับบ้านแนะนำให้โทรไปบอกเค้าไว้ก่อนประมาณ 30นาที ก่อนท่ีจะไปรับ จะได้ไม่เสียเวลารอนานครับ
   เมนูท่ีลอง 
  - โจ๊กหมูพิเศษไข่(50บาท) เครื่องค่อนข้างเยอะ หมูอร่อยมากขอบอกครับ (บอกให้ไปชิมเหอะ) มันไม่ใช่แบบปั่นละเอียดเป็นก้อนๆนะครับ มันมีเนื้อหยาบๆให้ใช้พลังของกรามเคี้ยวบ้างครับ เครื่องในที่นี่ล้างค่อนข้างสะอาด ไม่มีกลิ่นครับ เนื้อโจ๊กท่ีนี่ค่อนข้างละเอียด ไข่ในชามผมได้มาจะเป็นไข่ดิบ แต่ผมแอบชำเลืองไปมองลุงกับป้าท่ีขอเค้านั่งแชร์โต๊ะด้วยแล้ว ของเค้าเป็นไข่ลวกครับ เลยคาดว่าน่าจะเลือกความสุกของไข่ได้ แถมท่ีนี่มีไข่เยี่ยวม้าให้เลือกสั่งกันด้วยนะครับ

  - เกาเหลาโจ๊ก เป็นอีกเมนูท่ีแอบลอกคุณลุง กับคุณป้ามา เมนูนี้จะต้องมีโจ๊กติดมานิดๆ แค่คุณจะได้อิ่มอร่อยกับเนื้อๆเน้นๆจนจุใจกันไปเลย 
  
  บรรยากาศ ร้านก็จะเป็นห้องแถว แต่ท่ีร้านจะมีหลายห้อง ไม่ได้อยู่ติดกันนะครับ 
 
   ร้านนี้เป็นอีกร้านท่ีเห็นควรด้วยประการทั้งปวงว่าควรจะไปลองครับ